

**ŠIRVINTŲ RAJONO SAVIVALDYBĖS**

**ADMINISTRACIJOS DIREKTORIUS**

**ĮSAKYMAS**

**DĖL KONSULTACIJŲ ORGANIZAVIMO**

2021 m. kovo d. Nr.

Širvintos

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Lietuvos Respublikos žmonių užkrečiamųjų ligų profilaktikos ir kontrolės įstatymo 21 straipsnio 5 dalimi, Lietuvos Respublikos Vyriausybės 2020 m. lapkričio 4 d. nutarimo Nr. 1226 „Dėl karantino Lietuvos Respublikos teritorijoje paskelbimo“ 2.2.9.2 papunkčiu, Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2020 m. gegužės 29 d. sprendimo Nr. V-1336 „Dėl tyrimų dėl COVID-19 ligos (koronaviruso infekcijos) organizavimo“ 6 punkto 6.1.1.5 papunkčiu:

1. L e i d ž i u nuo 2021 m. kovo 25 d. Širvintų rajono savivaldybės bendrojo ugdymo mokyklose organizuoti konsultacijas ne daugiau kaip 5 vidurinio ugdymo programos baigiamosios klasės mokiniams užtikrinant valstybės lygio ekstremaliosios situacijos operacijų vadovo nustatytas asmenų srautų valdymo, saugaus atstumo laikymosi ir kitas būtinas visuomenės sveikatos saugos, higienos, asmenų aprūpinimo būtinosiomis asmeninėmis apsaugos priemonėmis sąlygas.

2. N u r o d a u, kad vidurinio ugdymo programos baigiamosios klasės mokiniai, dalyvaujantys konsultacijose Širvintų rajono savivaldybės bendrojo ugdymo mokyklose, atlieka profilaktinius periodinius tyrimus ne dažniau nei kas 7 dienas ir ne rečiau nei kas 10 dienų.

3. Į p a r e i g o j u Širvintų rajono savivaldybės bendrojo ugdymo mokyklų vadovus užtikrinti šio įsakymo 1 ir 2 punktų vykdymą.

4. P r i p a ž į s t u netekusiu galios Širvintų rajono savivaldybės administracijos direktoriaus 2021 m. kovo 24 d. įsakymą Nr. 9-218 „Dėl konsultacijų organizavimo“.

Šis įsakymas gali būti skundžiamas Lietuvos Respublikos administracinių bylų įstatymo nustatyta tvarka.

Administracijos direktorė Ingrida Baltušytė-Četrauskienė

|  |  |
| --- | --- |
| Parengė  Švietimo ir kultūros skyriaus vedėja  Rasa Kralikevičienė |  |
| SUDERINTA: |  |
| Teisės, personalo ir civilinės metrikacijos skyriaus  vedėjo pavaduotoja  Vaida Šeipūnė | Teisės, personalo ir civilinės metrikacijos skyriaus  vyriausioji specialistė  Rima Nainienė |